
PARLAMENTUL ROMÂNIEI
CAMERA DEPUTAŢILOR                                                                                                   SENATUL  
Comisia permanentă a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea şedinţelor comune ale Camerei Deputaţilor şi Senatului
Nr. Plx. 485/2017
L 496/2017
RAPORT
asupra Propunerii legislative pentru modificarea articolului 41 alineatul (1) din Legea nr.96/2006 privind Statutul deputaţilor şi al senatorilor 

În conformitate cu prevederile art.21 din Regulamentul activităţilor comune ale Camerei Deputaţilor şi Senatului, republicat, cu modificările și completările ulterioare, Comisia permanentă a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea şedinţelor  comune  ale  Camerei  Deputaţilor  şi Senatului  a  fost sesizată spre dezbatere în fond cu Propunerea legislativă pentru modificarea articolului 41 alineatul (1) din Legea nr.96/2006 privind Statutul deputaţilor şi al senatorilor,  înregistrată la Camera  Deputaţilor  cu nr.  Plx.485 din 22.11.2017 şi la Senat cu nr. L496 din 23.11.2017. 

Iniţiativa legislativă are  ca  obiect de reglementare modificarea alineatului (1) al articolului 41 din Legea nr. 96/2006 privind Statutul deputaților și al senatorilor, republicată, cu modificările și completările ulterioare, în sensul stabilirii unei diurne de deplasare pentru deputații și senatorii prezenți la lucrările Parlamentului, care nu au domiciliul în municipiul București sau în județul Ilfov, prin hotărâre a birourilor permanente reunite ale celor două Camere.

Membrii Comisiei au examinat propunerea legislativă menţionată mai sus în şedinţa din 28.11.2017, la lucrările Comisiei fiind prezenți 6 din totalul de 11 membri.

În urma dezbaterilor şi a opiniilor exprimate, membrii Comisiei au hotărât, cu unanimitate de voturi, să propună plenului reunit al celor două Camere ale Parlamentului adoptarea  Propunerii legislative pentru modificarea articolului 41 alineatul (1) din Legea nr.96/2006 privind Statutul deputaţilor şi al senatorilor cu amendamentele admise prezentate în anexa  I și amendamentul respins redat în anexa II. 

Comisia a  întocmit raport de  adoptare  cu amendamente a  propunerii legislative.

În raport cu obiectul şi conţinutul său ce vizează modificarea și completarea unei legi organice, iniţiativa legislativă face parte din categoria legilor organice, potrivit art.73 alin.(3) lit. c) din Constituţia României, repubicată şi urmează a fi dezbătută şi votată  de cele două Camere ale Parlamentului, în şedinţă  comună,  conform  dispoziţiilor  art. 65  alin.(2)  lit.  j)  din  Constituţia României, republicată.




           PREŞEDINTE,                                                                                          SECRETAR,

       Ion MOCIOALCĂ                                                                          Árpád-Francisc MÁRTON


     ANEXA I

AMENDAMENTE ADMISE
	Nr. crt.
	Textul legii în vigoare
Legea nr. 96/2006
	Textul propunerii legislative
 Pl-x 485/2017, L - 496/2017
	Text propus de comisie
	Motivare

	1.
	
	Titlu: LEGE pentru modificarea articolului 41 alineatul (1) din Legea nr. 96/2006 privind Statutul deputaților și al senatorilor
	Titlu: LEGE pentru modificarea art. 41 din Legea nr. 96/2006 privind Statutul deputaților și al senatorilor
	Conform normelor de tehnică legislativă

	2.
	
	Legea nr. 96/2006 privind Statutul deputaților și al senatorilor republicată în Monitorul Oficial al României, Partea I, nr. 459 din 25 iulie 2013, cu modificările ulterioare, se modifică astfel:
	Articol unic - La articolul 41 din Legea nr. 96/2006 privind Statutul deputaților și al senatorilor, republicată în Monitorul Oficial al României, Partea I, nr. 49 din 22 ianuarie 2016, cu modificările și completările ulterioare, alineatul (1) și partea introducticvă a alineatului (3) se modifică și vor avea următorul cuprins:
	Reformulare și precizarea datei ultimei republicări a Legii

	3.
	
	-  Alineatul (1) al articolului 41 se modifică și va avea următorul cuprins:
	
Se elimină
	

	4.
	ARTICOLUL 41
(1) Deputaţii şi senatorii prezenţi la lucrările Parlamentului, care nu au domiciliul în municipiul Bucureşti sau în judeţul Ilfov, primesc o diurnă de deplasare, pe zi, de 2% din indemnizaţia lunară brută prevăzută pentru deputat sau senator.
	
(1) Deputaţii şi senatorii prezenţi la lucrările Parlamentului, care nu au domiciliul în municipiul Bucureşti sau în judeţul Ilfov, primesc o diurnă de deplasare al cărei cuantum este stabilit prin hotărârea birourilor permanente reunite ale celor două Camere.
	


Nemodificat

	

	
5.
	
(3) De diurna prevăzută la alin. (1) şi dreptul de decontare a cazării în teritoriu, în unităţi de primire turistice cu clasificare de cel mult 4 stele, sau de compensare a cheltuielilor de cazare prin acordarea a 2% din indemnizaţia lunară brută pentru fiecare noapte beneficiază deputaţii sau senatorii care:

	
	
(3) De diurna prevăzută la alin. (1) şi dreptul de decontare a cazării în teritoriu, în unităţi de primire turistice cu clasificare de cel mult 4 stele, sau de compensare a cheltuielilor de cazare într-un cuantum stabilit prin hotărârea birourilor permanente reunite ale celor două Camere, beneficiază deputaţii sau senatorii care:


	
Pentru coerența dispozițiilor













     ANEXA II


AMENDAMENTE RESPINSE


	Nr. crt.
	Textul legii în vigoare
Legea nr. 96/2006
	Textul propunerii legislative
 Pl-x 485/2017, L - 496/2017
	Amendament / Autorul
	Motivare

	1.
	ARTICOLUL 41
(1) Deputaţii şi senatorii prezenţi la lucrările Parlamentului, care nu au domiciliul în municipiul Bucureşti sau în judeţul Ilfov, primesc o diurnă de deplasare, pe zi, de 2% din indemnizaţia lunară brută prevăzută pentru deputat sau senator.
	
(1) Deputaţii şi senatorii prezenţi la lucrările Parlamentului, care nu au domiciliul în municipiul Bucureşti sau în judeţul Ilfov, primesc o diurnă de deplasare al cărei cuantum este stabilit prin hotărârea birourilor permanente reunite ale celor două Camere.
	
(1) Deputaţii şi senatorii prezenţi la lucrările Parlamentului, care nu au domiciliul în municipiul Bucureşti sau în judeţul Ilfov, primesc o diurnă de deplasare, pe zi, de 1% din indemnizaţia lunară brută prevăzută pentru deputat sau senator.

(Autor dep. Árpád-Francisc Márton)

	
Pentru o mai mare precizie și predictibilitate a textului.

